ERIC PRINCE osnivač i vlasnik Blackwatera je bivši mornarički specijalac iz Navy Sealsa Pokolj je izazvao opće ogorčenje u Bagdadu, ali i u cijelom Iraku, pa i u vladi. Stoga je irački premijer Nouri al-Maliki zabranio Blackwateru rad i javno zatražio od kompanije da smjesta napusti Irak. Napomenuo je da ovo nije prvi takav slučaj, jer je već zabilježeno sedam incidenata u kojima su pripadnici Blackwatera pucali po iračkim civilima, i u kojima je bilo žrtava. Neki članovi iračke vlade zatražili su da se u Iraku zabrani rad svim privatnim američkim zaštitarskim kompanijama. Zatražili su i da se promijeni propis, koji su 2004. donijeli Amerikanci, dok su sami upravljali Irakom, a po kojem su pripadnici Blackwatera i drugih zaštitarskih tvrtki izuzeti iz iračkog pravnog sustava, imaju imunitet pa ne podliježu sankcijama za ono što urade dok su u Iraku.